นิวยอร์ก ปลดแบน MMA จ่อเป็นเจ้าภาพจัด UFC ครั้งที่ 200
เครดิตภาพจากเว็บไซต์ (,http://www.usatoday.com/,),ถือเป็นข่าวดีสำหรับคอกีฬามหานครนิวยอร์ก เมื่อการแข่งขันศิลปะการต่อสู้แบบผสมผสาน Mixed Martial Arts หรือ MMA รายการ UFC ครั้งที่ 200 อาจได้จัดขึ้นที่สนามของรัฐพวกเขาในวันที่ 9 ก.ค. นี้,สำนักข่าวต่างประเทศรายงานวันที่ 22 มี.ค. ว่า ร่างกฎหมายในการประชุมสภารัฐนิวยอร์กซึ่งจะยกเลิกการห้ามแข่งขันศิลปะการต่อสู้แบบผสมผสาน Mixed Martial Arts หรือ MMA ที่ดำเนินมาตั้งแต่ปี 1997 บรรลุเงื่อนไขที่ต้องการ 2 อย่างแล้ว โดยผ่านความเห็นชอบจาก 2 ใน 3 สภาของนิวยอร์กซึ่งจำเป็นก่อนจะมีการโหวตผ่านร่างกฏหมายในสภา และหากได้เสียงข้างมาก กฏหมายจะถูกส่งต่อไปยัง แอนดรูว์ คูโอโม ผู้ว่าการรัฐนิวยอร์ก ที่คาดกันว่าเขาจะลงนามผ่านร่างกฎหมายฉบับนี้ไปบังคับใช้เป็นกฎหมาย,เดิมทีแล้วกีฬาชนิดนี้ถูก เชดอน ซิลเวอร์ อดีตประธานรัฐสภานิวยอร์กคอยคัดค้านการแข่งขันมาตลอด 2 ทศวรรษก่อนที่ล่าสุดตัวเขาจะต้องโบกมือลาออกจากตำแหน่งเนื่องจากคดีคอรัปชันและทำให้กีฬาชนิดนี้มีแนวโน้มที่จะกลับมาแข่งขันกันที่รัฐนิวยอร์กได้อีกครั้ง,นอกจากนี้ เมดิสัน สแควร์ การ์เดน สนามการแข่งขัน MMA รัฐนิวยอร์กควรที่จะเป็นเจ้าภาพของศึก UFC ครั้งที่ 198 เมื่อวันที่ 23 เมษายนปีที่แล้วแต่กลับถูกศาลอุทธรณ์รัฐบาลกลางปฏิเสธคำร้องของ ซัฟฟา ซึ่งบริษัทลูก UFC ส่งผลให้การแข่งขันครั้งนั้นไม่ได้จัดขึ้นที่รัฐนิวยอร์กก่อนจะโยกไปแข่งขันกันที่ประเทศบราซิลแทน,อย่างไรก็ตามแนวโน้มของคอกีฬาชนิดนี้ที่นิวยอร์กมีหวังที่จะได้ชมการดวลเดือดกันอีกครั้งหลัง ดานา ไวท์ ประธานของ UFC ได้แย้มพูดคุยถึงเรื่องการเป็นเจ้าภาพของนิวยอร์ก ที่จะจัดการแข่งขันขึ้นที่สนาม เมดิสัน สแควร์ การ์เดน ในการแข่งขัน UFC ครั้งที่ 200 แม้ปัจจุบันโปรแกรมจะจัดอยู่ที่ ลาสเวกัส ในวันที่ 9 ก.ค. ก็ตาม
ถือเป็นข่าวดีสำหรับคอกีฬามหานครนิวยอร์ก เมื่อการแข่งขันศิลปะการต่อสู้แบบผสมผสาน Mixed Martial Arts หรือ MMA รายการ UFC ครั้งที่ 200 อาจได้จัดขึ้นที่สนามของรัฐพวกเขาในวันที่ 9 ก.ค. นี้
ศิลปะการต่อสู้แบบผสมผสาน,Mixed Martial Arts,MMA,แอนดรูว์ คูโอโม,เชดอน ซิลเวอร์,เมดิสัน สแควร์ การ์เดน,ข่าวกีฬา,ข่าว,ไทยรัฐออนไลน์